|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*Návrh zákona bude mať pozitívny vplyv na zlepšovanie životného prostredia v Slovenskej republike (SR) tým, že sa zníži znečistenie spôsobované veľmi ľahkými plastovými taškami a ľahkými plastovými taškami, ktoré sú z hľadiska množstva významným zdrojom znečistenia životného prostredia voľne pohodeným odpadom. Poskytovanie kompostovateľných vreciek za úhradu môže mať pozitívny vplyv na životné prostredie a to znížením množstva ich uvádzania na trh, nakoľko občania môžu začať využívať aj opakovane použiteľné náhrady týchto obalov. Zároveň ak sa aj takéto vrecká dostanú do prírody, rozložia sa a nebudú negatívne ovplyvňovať životné prostredie mikroplastami. Návrh zákona môže mať tiež pozitívny vplyv na životné prostredie, najmä na zníženie množstva skládkovaného odpadu, a to v rámci zavedenia povinného množstvového zberu zmesového odpadu. Ak je množstvový zber zmesového odpadu zavedený efektívne dôjde k výraznému zníženiu zmesového odpadu, a tým v podmienkach SR aj k zníženiu množstva odpadov končiacich na skládkach odpadov.Zároveň môže mať povinný množstvový zber aj negatívny vplyv, ak by bol zavedený neefektívne, resp. nebudú vytvorené podmienky na dostatočný triedený zber, čím budú vznikať tzv. čierne skládky. |
| **5.2 Bude mať predkladaný materiál vplyv na chránené územia a ak áno, aký?**  |
| *Typ, veľkosť a rozsah vplyvu*Realizáciou návrhu zákona sa nepredpokladá žiadny priamy vplyv na chránené územia Natura 2000.Pri nepriamych vplyvoch sa očakáva pozitívny vplyv, a to znížením litteringu. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*Nepredpokladajú sa vplyvy na životné prostredie presahujúce štátne hranice. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
|  |